<classify> Serikali imewasilisha bungeni mapendekezo ya kuirekebisha Sheria ya Baraza la Taifa la Michezo Tanzania BMT ili Mdhibiti na Mkaguzi Mkuu wa Hesabu za Serikali CAG akague hesabu za baraza hilo.Mwanasheria Mkuu wa Serikali Dk. Adelardus Kilangi amesema jijini Dodoma kuwa, kifungu cha 8 2 cha sheria hiyo kinaelekeza kuwa hesabu za Baraza la Michezo la Taifa zitakaguliwa na Shirika la Ukaguzi Tanzania.Kwa kuwa Baraza la Michezo la Taifa ni chombo cha Serikali na linapokea fedha kutoka serikalini, hesabu zake zinatakiwa kukaguliwa na Mdhibiti na Mkaguzi Mkuu wa Hesabu za Serikali...amesema Dk. Kilangi.Amesema, muswada unapendekeza kurekebisha kifungu cha 8 2, na 4 kwa kuweka masharti kwamba, hesabu za BMT zitakaguliwa na CAG na si Shirika la Ukaguzi la Taifa au wakaguzi wa shirika hilo kama inavyotajwa katika sheria ya sasa.Kwa upande mwingine, kifungu cha 8 3 kinaweka masharti kuwa ripoti ya ukaguzi ni miongoni mwa taarifa za kifedha zitakazowasilishwa kwa Waziri mwenye dhamana ya michezo; huku kifungu cha 8 4 kikieleza kuwa taarifa ya ukaguzi iwasilishwe katika Bunge amesema Dk. Kilangi.  <topic>: KITAIFA 